‏04/05/2020

‏י'/אייר/תש"פ‏

‏

הנחיות והוראות הממונה על התקינה לעניין יבוא טובין שחל עליהם תקן רשמי

הבדיקות הנדרשות לקביעת התאמת טובין מיובאים לתקן רשמי

ע"פ סעיף 2ז(ד) לפקודת הייבוא והייצוא

נספח ש' - תנאים מיוחדים לבדיקת טובין מיובאים לדרישות תקן ישראלי רשמי

ת"י 71452 חלק 2

" מערכת צנרת פלסטיק להספקת מים, לתיעול ולביוב (תת-קרקעיים ועל קרקעיים) בלחץ - פוליוויניל כלורי קשיח (PVC-U): צינורות " .

‏‏

תאריך אישור:	בתוקף מיום:	מהדורה:	דף מתוך

כללי

תחום הנספח:

בנספח זה מפורטים הוראות ותנאים מיוחדים לביצוע בדיקות הנדרשות לקביעת התאמה של צנרת פלסטיק עשויים פוליוויניל כלורי קשיח (PVC-U) מערכת צנרת פלסטיק להספקת מים, לתיעול ולביוב (תת-קרקעיים ועל קרקעיים) בלחץ (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן – הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).

אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.

מסמכים ישימים:

ת"י 71452 חלק 2 מנובמבר 2015 .

הנחיות והוראות הממונה על התקינה לעניין יבוא טובין שחל עליהם תקן רשמי (להלן- "הנחיות והוראות הממונה").

רשימת שייוך תקנים רשמיים לקבוצות (הרשימה תוחלף על ידיי צו קבוצות יבוא – הצו נמצא בשלבי טיוטה נכון ליום פרסום נספח ש' זה ) לחיפוש קבוצות יבוא של תקנים.

הנחיות והוראות הממונה על התקינה לעניין מתן הכרה למעבדות בדיקה על- פי פקודת היבוא והיצוא [נוסח חדש], תשל"ט-1979

סיווג לקבוצות:

סיווג של הטובין לפי קבוצות ייבוא נא לבדוק בקישור לחיפוש קבוצות יבוא של תקנים .

הגדרת דגם ומשפחת דגמים:

"דגם" (של מוצר)- כדגם אחד ייחשבו טובין בעלי קצה בהתאם למתואר בציורים 2 או 3 שבתקן, בקוטר נומינלי זהה, בדרג אחד , גרסה חד ערכית של מוצר המאופיינת על ידי האלמנטים הבאים: תכן מוגדר אחד המגדיר את החומרים שממנו הוא עשוי ורכיבים עיקריים, מיוצר בתהליך ייצור אחד ע"י יצרן אחד, בארץ ייצור אחת , באתר יצור אחד , המסומן על ידי היצרן כדגם אחד (עם סימן).

"משפחת דגמים" או "משפחה" - כמשפחת דגמים ייחשבו מספר דגמים של טובין הזהים במרבית תכונותיהם ורכיביהם העיקריים, נבדלים זה מזה במספר תכונות שאינן מהותיות ואשר אין להן השלכות על התאמה לת"ר .

בנספח זה , משפחת דגמים תחשב כדגמים זהים הנבדלים זה מזה בדרג (ובלבד שהדרג במשלוח אינו גדול מהדרג שנבדק בבדיקת הדגם) ובקבוצות קוטר בלבד, לפי הטבלה שלהלן:

משפחה א

משפחה ב

משפחה ג'

משפחה ד'

משפחה ה'

קוטר (מ"מ)

12-50

63-110

125-315

355-630

710-1000

תיק מוצר

"תיק המוצר" - תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים, ארץ מקור,אתר הייצור , שם המותג, קטלוג, צילומים, שרטוטים, מסמכים טכניים כגוןSDS , אישורי עמידה בתקנים ורגולציות , שם יצרן, מק"ט יצרן, פרטי היבואן, תקנים רשמיים החלים עליו וכדומה.

לפני ביצוע בדיקת הדגם, על היבואן להעביר למעבדת הבדיקה את המסמכים הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ולצורך בדיקות זיהוי, אבחון והשוואה.

תעודת בדיקת הדגם וכל תעודות בדיקה נוספות (בדיקות ש' במסגרת בדיקה ואישור משלוחים), המסמכים והתמונות של המוצר , יצורפו לתיק המוצר.

כל התיעוד הנ"ל ישמר במערכת של מעבדת בדיקה , במקביל , על היבואן לשמור על תיק מוצר לדגם בהתאם להוראות הפקודה.

בדיקת דגם - בדיקה מלאה

2.1 תדירות הביצוע: אחת לשנתיים לכל דגם או משפחת דגמים ובהתאם להוראתו והנחיות הממונה על התקינה – אישור דגם.

דגימה: כאשר בדיקת הדגם מבוצעת על דוגמאות מהמשלוח, מחלקים את הטובין שבמשלוח למנות של דגם ו/או משפחות דגמים. דוגמים אקראית צינור באורך חמישה מטר של מדגם מכל מנת דגמים ו/או משפחת דגמים .

בדיקת דגם יכולה להתבצע גם על מוצר שהוגש על ידי מזמין הבדיקה (לדוגמה: עבור בדיקות טרום ייבוא).

היקף הבדיקה: בדיקת התאמה לכל סעיפי ת"י 71452 חלק 2 מנובמבר 2015 אשר חלה עליהם רשמיות.

בדיקת משלוח – בדיקה מלאה/בדיקת דגם או בדיקה חלקית/בדיקת ש'

תדירות ביצוע:

בדיקה מלאה/בדיקת דגם - בהתאם להוראות נספח זה .

בדיקה חלקית/בדיקת ש' - כל משלוח ובכפוף להנחיות והוראות הממונה .

דגימה: מחלקים את הטובין שבמשלוח לקבוצות דגמים ו/או משפחות דגמים.

בדיקת דגם – הדגימה תבוצע בהתאם להוראות נספח זה .

בדיקה חלקית /בדיקת ש' - מחלקים את הטובין שבמשלוח למנות דגמים ו /או משפחות דגמים. דוגמים אקראית חמישה מטר של צינור מכל מנת דגמים ו/או מנת משפחת דגמים . יש לדגום ככל שניתן, דגם שעדיין לא נבדק או שעבר הכי הרבה זמן מהבדיקה הקודמת של דגם מייצג מכל קבוצת דגמים ו/או ממשפחת דגמים הקיימים במשלוח .

הבדיקות:

בדיקת זיהוי ונטילה: בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.

בדיקת דגם להתאמה לסעיפי התקן הרשמיים : לפי הוראות נספח זה .

בדיקת ש'- בדיקות חלקיות לפי סעיפי התקן: המוצר שנדגם ייבדק להתאמה לסעיפים הבאים של התקן הישראלי ת"י 71452 חלק 2 מנובמבר 2015 :

5.1- מראה
5.2- צבע
6- מאפיינים גיאומטריים
8.1- עמידות בהולם
8.2 – עמידות בלחץ: שעה אחת
9- מאפיינים פיזיקליים (הדרישה המתייחסת ל-Longitudinal reversion בלבד)
13- סימון

אי התאמה:

אי התאמה בבדיקת זיהוי – במידה ומתקיימת אי התאמה בבדיקת הזיהויי, רשאי מנהל מעבדת הבדיקה להחליט על המשך תהליך אישור המשלוח ובכלל זה על ביצוע בדיקת דגם , או בדיקת סעיפים קריטים אחרים או אלה הקשורים לאי התאמה.
במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.

אי התאמה באישור המשלוח – במידה ומתקיימת בבדיקת המשלוח אי התאמה לאחד מדרישות התקן תחשב כאי התאמה של כל קבוצת הטובין שבמשלוח ותחייב בסילוק ליקויים.
במקרה של אישור המשלוח המקים עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.

4. תנאים מיוחדים

אם נמצאו ליקויים בבדיקת משלוח (בדיקה חלקית, בדיקת ש' וכודומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבדוק תכונות נוספות הקשורות לתכונות שבהן נמצאה אי ההתאמה.

כאשר קיימת דרישה לבדיקת דגם הדומה לדגם או משפחת דגמים שלגביהם קיים אישור דגם בתוקף , ניתן להסתפק בבדיקה של השפעת השוני מהדגם המאושר , הבדיקה תבוצע בהתאם לנדרש בסעיפי בדיקה חלקית/ בדיקת ש' בנספח זה וסעיפי בדיקה נוספים בהתאם להחלטת ראש מעבדת הבדיקה.

מאושר

יעקב וכטל, הממונה על התקינה

יעקב וכטל

הממונה על התקינה

תאריך_______________ חתימה __________________

משרד הכלכלה והתעשייה

בניין ג'נרי, רחוב בנק ישראל 5, ת.ד 3166, ירושלים 9103101

טלפון: 02-6662295 l פקס: 02-6662943

מייל: tkina@economy.gov.ilאתר אינטרנט: www.economy.gov.il/tkina

‏י"ט כסלו, תשס"ב

שלב 3 - טיפול בטבלאות

tamas

2020-05-05

Merav Kaplan - Chamber Of Commerce

tamas